
Ministru kabineta noteikumi Nr. 40
Rīgā 2023. gada 31. janvārī (prot. Nr. 5 11. §)
Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi"
Izdoti saskaņā ar Eiropas Savienības struktūrfondu
un Kohēzijas fonda 2014.–2020.gada plānošanas
perioda vadības likuma 20.panta 6. un 13.punktu
· Izdarīt Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi" (Latvijas Vēstnesis, 2015, 124. nr.; 2016, 29., 111., 134., 238. nr.; 2017, 243. nr.; 2018, 78., 226. nr.; 2020, 109., 146. nr.; 2021, 116. nr.; 2022, 77., 201. nr.) šādus grozījumus:
· 1. Izteikt 24.2. apakšpunktu šādā redakcijā:
· "24.2. atbilstoši faktiskajām izmaksām par šo noteikumu 41.5. un 41.6. apakšpunktā minētajiem pakalpojumiem, bet nepārsniedzot 116 euro diennaktī šo noteikumu 41.5. apakšpunktā minētajam pakalpojumam."
· 2. Izteikt 25.3. apakšpunktu šādā redakcijā:
· "25.3. kompensāciju par "atelpas brīža" pakalpojuma nodrošināšanu, nepārsniedzot 116 euro diennaktī;".
· 3. Izteikt 49.2. apakšpunktu šādā redakcijā:
· "49.2. šo noteikumu 3.1. apakšpunktā minētās mērķa grupas persona iesniegumā var norādīt vēlamo šo noteikumu 41. punktā minēto pakalpojumu sniedzēju, bet šo noteikumu 3.3. apakšpunktā minētās mērķa grupas persona – vēlamo šo noteikumu 42.2., 42.3. un 42.4. apakšpunktā minētā pakalpojuma sniedzēju. Ja pašvaldība mērķa grupas personu vajadzībām nepieciešamos sabiedrībā balstītus sociālos pakalpojumus nodrošina savā vai citas pašvaldības 9.3.1.1. pasākuma projekta ietvaros izveidotajā sabiedrībā balstītu sociālo pakalpojumu infrastruktūrā atbilstoši plānošanas reģiona deinstitucionalizācijas plānam, šo noteikumu 3.1. un 3.3. apakšpunktā minētajām mērķa grupas personām pakalpojumus sniedz 9.3.1.1. pasākuma projekta ietvaros izveidotajā sabiedrībā balstītu sociālo pakalpojumu infrastruktūrā, izņemot gadījumus, kad pakalpojumu sniegšana neatbilst mērķa grupas personas individuālajām vajadzībām vai mērķa grupas personai pakalpojuma sniegšana ir uzsākta pie cita mērķa grupas personas izvēlēta pakalpojumu sniedzēja un mērķa grupas personas izvēlētā pakalpojuma sniedzēja maiņa var negatīvi ietekmēt personas veselības stāvokli;".
· 4. Izteikt 49.3. apakšpunktu šādā redakcijā:
· "49.3. šo noteikumu 41. punktā un 42.2., 42.3. un 42.4. apakšpunktā minētos sabiedrībā balstītos sociālos pakalpojumus nodrošina pašvaldības izveidoti vai pašvaldības piesaistīti sociālo pakalpojumu sniedzēji, kas pasākuma īstenošanas laikā atbilstoši Sociālo pakalpojumu un sociālās palīdzības likumam ir tiesīgi sniegt sabiedrībā balstītus sociālos pakalpojumus, bet šo noteikumu 41.6., 41.7. un 42.3. apakšpunktā minētos pakalpojumus var nodrošināt arī ārstniecības personu un ārstniecības atbalsta personu reģistrā vai ārstniecības iestāžu reģistrā reģistrēti pakalpojumu sniedzēji vai psihologs, kurš nesniedz sociālo pakalpojumu reģistrā reģistrētu pakalpojumu un atbilst Psihologu likumā noteiktajām psihologa profesionālās darbības prasībām;".

